Z A P I S N I K

Sa dvadeset i druge (22) sjednice Općinskog vijeća Općine Brestovac, održane 28.veljače 2025. godine u općinskoj vijećnici s početkom u 19,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Ivan Kovačević (HDZ), Jozo Ilić (HDZ), Tomislav Čočić (HDZ), Darko Markanjević (HDZ), Anita Franjić (HDZ), Igor Smoljanović (SDP) i Josip Pavić (HDZ)

**Nenazočni vijećnici:** Jurica Nikić-Čakar (NV) opravdao svoj izostanak, Tomislav Babić (NV), Igor Čančar (NV) i Zdenko Petrović (HDZ).

**Ostali nazočni**: Zdravko Mandić, općinski načelnik, Bojan Petrović, općinski pročelnik

**Zapisničarka**: Marija Barunović, viši referent za opće i administrativne poslove u JUO Općine Brestovac

 Predsjednik Općinskog vijeća Tomo Vrhovac, pozdravlja sve nazočne vijećnike, općinskog načelnika i općinskog pročelnika te predlaže dnevni red kako je navedeno u pozivu za 22.sjednicu Općinskog vijeća Općine Brestovac:

 **d n e v n i r e d :**

* Usvajanje zapisnika s prethodne sjednice Općinskog vijeća
1. Prijedlog Odluke o raspoređivanju sredstava političkim strankama za 2025. god.
2. Prijedlog Odluke o dodjeli jednokratne financijske potpore redovitim studentima za akademsku godinu 2024-2025.
3. Prijedlog Odluke o raspodjeli sredstava iz proračuna Općine brestovac namijenjenih financiranju programa i projekata koje provode udruge u 2025. godini

Ovako predloženi dnevni red je jednoglasno (9 za) usvojen. Predsjednik Općinskog vijeća Tomo Vrhovac, prije prelaska na dnevni red daje mogućnost postavljanja vijećničkih pitanja predstavnicima izvršne vlasti tj općinskom načelniku i pročelniku.

Za riječ se nije nitko prijavio te se prešlo na rad po utvrđenim točkama dnevnog reda.

**-Usvajanje zapisnika sa prethodne sjednice Općinskog vijeća**

Zapisnik sa dvadesete (21) sjednice održane 16. prosinca 2024. usvojen je jednoglasno (9 za) u dostavljenom pismenom obliku.

**TOČKA 1.Prijedlog Odluke o raspoređivanju sredstava političkim strankama za 2025. godinu**

Predsjednik Općinskog vijeća Tomo Vrhovac daje riječ općinskom načelniku da ukratko obrazloži Odluku o raspoređivanju sredstava političkim strankama za 2025. godinu

Općinski načelnik Zdravko Mandić, ukratko notira de se ovom Odlukom raspoređuju sredstva za financiranje političkih stranaka i članova izabranih s liste grupe birača zastupljenih u Općinskom vijeću Općine Brestovac koja su osigurana u proračunu Općine za 2025. godinu u iznosu ukupno 3.030,00 eura.

Pravo na redovito godišnje financiranje iz sredstava proračuna imaju političke stranke koje su prema konačnim rezultatima izbora dobile mjesto člana u Općinskom vijeću i nezavisni vijećnici s tim da su se Nezavisni vijećnici odrekli prava na redovito financiranje iz proračuna za cijelo mandatno razdoblje. Visina sredstava po članu općinskog vijeća iznosi 300,00 eura a za člana podzastupljenog spola naknada je još 10% iznosa, rekao je općinski načelnik Zdravko Mandić.

Zatim je otvorena rasprava. U raspravu se nije nitko uključio.

Zatim je ova točka dnevnog reda dana na glasovanje, te jednoglasno devet (9 za) usvojena Odluka o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2025. godine u predloženom pismenom obliku.

**TOČKA 2** **Prijedlog Odluke o dodjeli jednokratne financijske potpore redovitim studentima za akademsku godinu 2024-2025. godinu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Odluku o dodjeli jednokratne novčane potpore redovitim studentima općine Brestovac za 2025. godinu.

Općinski načelnik Zdravko Mandić ukratko notira da se ovom Odlukom utvrđuje pravo na jednokratnu financijsku potporu svim redovitim studentima s prebivalištem na području općine Brestovac za studij u akademskoj godini 2024/2025. uvjeti i kriteriji za stjecanje prava na dodjelu jednokratne financijske potpore te postupak za dodjelu kao i prava i obveze korisnika potpore. Pravo na jednokratnu financijsku potporu imaju svi stanovnici općine Brestovac koji su u statusu redovnog studenta upisani u akademsku godinu 2024/2025 na bilo koju javnu visokoškolsku ustanovu u republici hrvatskoj, Europskoj uniji ili u inozemstvu a jave se na raspisani javni poziv i dostave svu potrebnu dokumentaciju. Sredstva za isplatu potpora osigurana su u proračunu općine u ukupnom iznosu od 25.000,00 eura

Budući da nije bilo zainteresiranih vijećnika za raspravu, ova točka dnevnog reda dana je na glasovanje te je jednoglasno (9 za) donesena Odluka o dodjeli jednokratne financijske potpore redovitim studentima za akademsku godinu 2024/2025. u predloženom pismenom obliku.

**TOČKA 3. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2025. godini**

Predsjednik Općinskog vijeća Tomo Vrhovac daje riječ općinskom načelniku Zdravku

Mandiću da ukratko obrazloži navedenu odluku o raspodjeli sredstava iz proračuna Općine namijenjenih financiranju programa i projekata koje provode udruge.

Općinski načelnik Zdravko Mandić ukratko notira da su u proračunu osigurana sredstva u ukupnom iznosu od 47.000,00 eura za financiranje programa i projekata koje provode udruge a planom su raspoređeni iznosi predviđenih sredstava po kategorijama i to. Tekuće pomoći športskim udrugama 22.000,00 eura, javne potpore u kulturi 7.000,00 eura te donacije humanitarnim i neprofitnim udrugama 18.000,00 eura.

S udrugama/organizacijama civilnog društva sklopit će se ugovor o dodjeli istih financijskih

sredstava.

Za raspravu se nitko od vijećnika nije prijavio.

Ista točka dnevnog reda je dana na glasovanje te je jednoglasno s devet (9 za) usvojena Odluka o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2025. godini u predloženom pismenom obliku.

 Ovim je dnevni red iscrpljen, te je sjednica zaključena u 19,15 sati

 Zapisnik vodila: PREDSJEDNIK

 Marija Barunović OPĆINSKOG VIJEĆA

 Tomo Vrhovac